- 8.1.3. piegādāt Preces ne dārgāk par Konkursā piedāvātajām cenām visā Līguma darbības laikā;
- 8.1.4. ja Piegādātājs turpmāk nespēj piegādāt Preces, nekavējoties, bet ne vēlāk kā 24 stundu laikā, rakstiski informēt Pasūtītāju;
- 8.1.5. ja Piegādātājs piegādājis Līgumam vai kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pasūtītāja puses, aizstāt neatbilstošās Preces ne vēlāk kā 3 (trīs) darba dienu laikā pēc paziņojuma saņemšanas no Pasūtītāja;
- 8.1.6. uzņemties atbildību trešo personu un Pasūtītāja priekšā par kaitējumu, kas tiem radušies sakarā ar Preču kvalitātes trūkumu;
- 8.1.7. ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma Pielikumā Nr.1 vai arī Precēm Zāļu kompensācijas sistēmas ietvaros samazinātā cena ir zemāka kā noteikts Līguma Pielikumā Nr.1, informēt Pasūtītāju un piegādāt šīs Preces par šādām zemākām cenām;
- 8.1.8. ja Piegādātājam objektīvu apstākļu dēļ noliktavā nav Pasūtītāja pasūtītās Preces, piegādāt Pasūtītājam analogu Preci par Konkursa cenu vai zemāku cenu atbilstoši šī Līguma nosacījumiem.
- 8.2. Piegādātājam ir tiesības:
- 8.2.1. saņemt samaksu par pienācīgi piegādātām Precēm;
- 8.2.2. ja Pasūtītājs nav veicis maksājumus, kas izriet no šī Līguma, 7 (septiņu) dienu laikā no maksājumu nokavējuma iestāšanās brīža brīdināt Pasūtītāju par veicamo maksājumu kavējumu. Ja 20 (divdesmit) dienu laikā no šī brīdinājuma saņemšanas Pasūtītājs nav veicis maksājumus, Piegādātājam ir tiesības pārtraukt pieņemt jaunus Preču pasūtījumus līdz parāda pilnīgai samaksai vai vienpusēji izbeigt līgumu, par to trīs darba dienu laikā rakstveidā paziņojot Pasūtītājam, izņemot gadījumus, kad Pasūtītājs ir apstrīdējis maksājuma summas pamatu vai parāda apmēru.
- 8.3. Pasūtītājam ir pienākums:
- 8.3.1. nodrošināt Piegādātāja pienācīgi piegādāto Preču pieņemšanu;
- 8.3.2. nodrošināt saņemto Preču pienācīgu uzglabāšanu.
- 8.4. Pasūtītājam ir tiesības:
- 8.4.1. atteikties pieņemt Preces, ja netiek ievērota Preču piegādes šī Līguma 4.2.punktā noteiktā vieta vai termiņš un rīkoties atbilstoši Līguma 10.1. un 10.2.punktos noteiktajam;
- 8.4.2. atteikties pieņemt Līgumam vai kvalitātes prasībām neatbilstošas Preces;
- 8.4.3. ja Piegādātājs turpmāk nespēj piegādāt Preces par Konkursa cenām vai šī Līguma 6.9.punktā minētais piegādes pārtraukums ir ilgāks par 6 (sešiem) mēnešiem vai 6 (sešu) mēnešu laikā tas atkārtojas, Pasūtītājs ir tiesīgs rīkoties atbilstoši Līguma 10.1. un 10.2.punktos noteiktajam.
- 9. Pušu atbildība
- 9.1. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šā līguma neizpildi vai nepienācīgu izpildi.
- 9.2. Ja Piegādātājs vairs nevar piegādāt Preces vai atsakās piegādāt Preces par Līguma pielikumā Nr.1 noteiktām cenām, tas rīkojas atbilstoši Līguma 8.1.4.punktā noteiktajam.
- 9.3. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja soda procentus 0,05 %( piecu procentu) apmērā par katru dienu no nokavētās piegādes nulle komats nulle (pasūtījuma) kopsummas.
- 9.4. Par katru Preču apmaksas nokavējumu Piegādātājs ir tiesīgs saņemt no Pasūtītāja soda procentus 0,05 % ( piecu procentu) apmērā par katru nokavēto samaksas dienu no nulle komats nulle neapmaksātās summas.
- 9.5. Līgumsoda samaksa neatbrīvo Puses no pārējo Līguma saistību izpildes.
- 9.6. Pasūtītājam ir pienākums nodrošināt, lai visā šī Līguma darbības laikā būtu spēkā esoša un neapturēta, neanulēta atļauja (licence) zāļu iegādei, pretējā gadījumā visu atbildību par Piegādātājam radītajiem tiešajiem zaudējumiem un uzliktajiem soda maksājumiem uzņemsies Pasūtītājs.
- 10. Līguma grozīšanas kārtība un kārtība, kādā pieļaujama atkāpšanās no līguma
- 10.1. Pasūtītājam ir tiesības pārtraukt šī Līguma darbību 10 (desmit) dienas iepriekš rakstiski paziņojot Piegādātājam, ja:
- 10.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
- 10.1.2. pret Piegādātāju ir uzsākta maksātnespējas procedūra, vai tā darbība ir apturēta;

'Medikamentu piegāde', ID LMC 2016/5, atklāta ko nkursa nolikums